CIIYO 12
Mbuti Mbomukonzya Kuba Acilongwe a Leza?
1. Sena Leza ulaiswiilila mipailo yoonse?
Leza ulabatamba bantu bamisyobo yoonse kuti kababandika anguwe mumupailo. (Intembauzyo 65:2) Nokuba boobo, Leza taiswiilili naa kwiitambula mipailo yoonse. Mucikozyanyo, mipailo yamwaalumi uupenzya mukaintu wakwe taiswiilili pe. (1 Petro 3:7) Alimwi bana Israyeli nibakazumanana kucita zibi, Leza kunyina naakaiswiilila mipailo yabo. Nokuba boobo, Leza ulaiswiilila mipailo noiba yabantu bacita zibi zipati ikuti beempwa. Cakutadooneka, mupailo ncoolwe citaliboteli.
2. Mbuti mbotweelede kupaila?
Mupailo ncibeela cabukombi bwesu, aboobo tweelede kupaila buyo ku Mulengi wesu, Jehova. (Matayo 4:10; 6:9) Alimwi, mbwaanga tatulondokede, tweelede kupaila kwiinda muzina lya Jesu akaambo kakuti wakafwida zibi zyesu. (Johane 14:6) Jehova tayandi kuti katwiinduluka naa kubala buya mipailo. Uyanda kuti katupaila kuzwa ansi aamoyo.
Mulengi wesu ulaswiilila noiba mipailo yakaumuumu. (1 Samuele 1:12, 13) Leza ulatutamba kuti katupaila kufwumbwa ciindi, mbuli ciindi cakoona, cakubuka, cakulya alimwi anotuli mumapenzi.
3. Nkaambo nzi Banakristo ncobabungana antoomwe?
Kuba acilongwe a Leza tacili cuuba-uba akaambo kakuti tukkala akati kabantu batajisi lusyomo muli Leza alimwi ibasampaula cisyomezyo cakwe canyika yaluumuno. (2 Timoteyo 3:1, 4; 2 Petro 3:3, 13) Aboobo, tuyandika kukulwaizyigwa abakombima, alimwi abalo bayanda kuti katubakulwaizya.
Kuyanzana abantu bamuyanda Leza kulatugwasya kuba acilongwe a Leza. Miswaangano ya Bakamboni ba Jehova itupa coolwe cibotu cakuyumizyigwa alusyomo lwabamwi.
4. Mbuti mbomukonzya kuba acilongwe a Leza?
Mulakonzya kuba acilongwe a Jehova kwiinda mukuzinzibala kuyeeya nzyomwaiya mu Jwi lyakwe. Amuyeeye nzyomukonzya kwiiya kumilimo yakwe, kululayo lwakwe alimwi akuzisyomezyo zyakwe. Kupaila akuzinzibala kuyeeya kuyootugwasya kumvwisya bubotu bwaluyando abusongo bwa Leza.
Mulakonzya kuba mulongwe wa Leza lilikke kuti kamumusyoma. Pele lusyomo luli mbuli cintu cipona calo ciyandika kusanina. Mweelede kuzumanana kuyumya lusyomo lwanu kwiinda mukuzinzibala kuyeeya twaambo twakamupa kutalika kusyoma.
5. Ino kuba acilongwe a Leza kuyoomugwasya buti?
Jehova ulabalanganya aabo bamuyanda. Ulakonzya kubakwabilila kuzintu zyoonse zikonzya kupa kuti lusyomo lwabo abulangizi bwabo bwabuumi butamani bube muntenda. (Intembauzyo 91:1, 2, 7-10) Ulatucenjezya kujatikizya micito imwi iikonzya kubikka buumi bwesu alukkomano muntenda. Jehova ulatuyiisya nzila mbotu mbotweelede kupona.
Amwiiye Zinji
AMULOMBE CIIYO CA BBAIBBELE
Nkaambo Nzi Ncomweelede Kwiiya Bbaibbele?
Bbaibbele lilapa bwiinguzi kumibuzyo iibakatazya kapati bantu banji mubuumi. Sena inga mwayanda kuba akati kabo?
Ino Ncinzi Cini Bbaibbele Ncoliyiisya?
Amube Acilongwe a Leza Kwiinda Mumupailo
Sena Leza ulaiswiilila mipailo njotupaila? Kutegwa mwiingule mubuzyo ooyu, mweelede kumvwisya Bbaibbele ncoliyiisya kujatikizya mupailo.
som_Latn lug_Latn bem_Latn bem_Latn afr_Latn bem_Latn bem_Latn kin_Latn bem_Latn bem_Latn lug_Latn bem_Latn bem_Latn run_Latn bem_Latn cjk_Latn bem_Latn sag_Latn bem_Latn bem_Latn knc_Latn bem_Latn